Document ID: 32008D0842

SKLEP SVETA 2008/842/SZVP
z dne 10. novembra 2008
o spremembi prilog III in IV Skupnega stališča Sveta 2007/140/SZVP o omejevalnih ukrepih proti Iranu
SVET EVROPSKE UNIJE JE -
ob upoštevanju Skupnega stališča 2007/140/SZVP (1) in zlasti člena 7(2) Skupnega stališča,
ob upoštevanju naslednjega:
(1)
Svet je 27. februarja 2007 za izvajanje Resolucije Varnostnega Sveta Združenih narodov 1737 (2006) sprejel Skupno stališče 2007/140/SZVP.
(2)
Svet je 7. avgusta 2008 za izvajanje Resolucije Varnostnega Sveta Združenih narodov 1803 (2008) sprejel Skupno stališče 2008/652/SZVP (2) o spremembi Skupnega stališča 2007/140/SZVP.
(3)
Skupno stališče 2008/652/SZVP države članice med drugim poziva, naj pozorno spremljajo poslovanje finančnih ustanov, ki so pod njihovo jurisdikcijo, z vsemi bankami, ki imajo sedež v Iranu, ter njihovimi podružnicami in hčerinskimi družbami v tujini, da ne bi na ta način prispevali k dejavnostim, nevarnim z vidika širjenja orožja, ali razvoju izstrelitvenih sistemov jedrskega orožja.
(4)
Svet je določil podružnice in hčerinske družbe bank s sedežem v Iranu, ki so v tujini in za katere se uporablja Skupno stališče 2008/652/SZVP. Poudariti je treba, da za nekatere zadevne subjekte velja tudi zamrznitev sredstev v skladu s členom 5(1)(a) in (b) Skupnega stališča 2007/140/SZVP.
(5)
Prilogi III in IV k Skupnemu stališču 2007/140/SZVP bi bilo zato treba spremeniti -
SKLENIL:
Člen 1
Prilogi III in IV k Skupnemu stališču 2007/140/SZVP se nadomestita z besedilom iz Priloge k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Bruslju, 10. novembra 2008

Labels: 18
5
11